

**Халықаралық Аралды құтқару қоры Атқарушы комитетінің Қазақстан Республикасындағы филиалы туралы**

Қазақстан Республикасы Үкіметінің 2024 жылғы 16 ақпандағы № 94 қаулысы

      2024 жылғы 10 қаңтардағы Халықаралық Аралды құтқару қоры президентінің шешімімен бекітілген Халықаралық Аралды құтқару қорының Атқарушы комитеті туралы ереженің 29-тармағына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Халықаралық Аралды құтқару қорының Атқарушы комитетіне:

      1) Халықаралық Аралды құтқару қоры Атқарушы комитетінің Қазақстан Республикасындағы филиалының директоры лауазымына тағайындау үшін Серікәлі Мұхаметкәрімұлы Мұқатаевтың кандидатурасы;

      2) Атқарушы комитет филиалының директоры лауазымынан Болат Қабыкенұлы Бекниязды босату туралы ұсыныс берілсін.

      2. "Халықаралық Аралды құтқару қоры Атқарушы комитетінің Қазақстан Республикасындағы филиалы туралы" Қазақстан Республикасы Үкіметінің 2016 жылғы 4 мамырдағы № 269 қаулысының күші жойылды деп танылсын.

      3. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *О. Бектенов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК